Ministru kabineta noteikumu projekta

**„Valsts nozīmes derīgo izrakteņu atradnes”**

sākotnējās ietekmes novērtējuma ziņojums (anotācija)

|  |
| --- |
| **I. Kādēļ normatīvais akts ir vajadzīgs** |
| 1. Pamatojums | Ministru kabineta noteikumu projekts (turpmāk – noteikumu projekts)sagatavots saskaņā ar likuma "Par zemes dzīlēm" 1.panta 18.punktu. Likuma pārejas noteikumos noteikts, ka Ministru kabinets noteikumus izdod līdz 2011.gada 1.septembrim. |
| 2. Pašreizējā situācija un problēmas | Noteikumu projektā ietvertos jautājumus regulēja Ministru kabineta 2005.gada 21.jūnija noteikumi Nr.448 „Noteikumi par valsts nozīmes derīgo izrakteņu atradnēm un to izmantošanas kārtību, valsts nozīmes derīgo izrakteņu izmantošanas kārtību, kā arī zemes dzīļu izmantošanas atļauju vai licenču izsniegšanas konkursa vai izsoles kārtību” (turpmāk – noteikumi Nr.448).Ņemot vērā likuma pārejas noteikumos noteikto, Vides aizsardzības un reģionālās attīstības ministrija izstrādāja un Ministru kabinets ir pieņēmis Ministru kabineta 2011.gada 6.septembra noteikumus Nr.696 „Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība” (turpmāk – Noteikumi Nr.696). Noteikumos Nr.696 ietverti visi noteikumos Nr.448 skartie jautājumi, izņemot valsts nozīmes derīgo izrakteņu atradnes. Līdz ar to palicis neizpildīts Ministru kabinetam dotais deleģējums noteikt valsts nozīmes derīgo izrakteņu atradnes.  |
| 3. Saistītie politikas ietekmes novērtējumi un pētījumi | Projekts šo jomu neskar |
| 4. Tiesiskā regulējuma mērķis un būtība | Noteikumu projekts nosaka valsts nozīmes derīgo izrakteņu atradnes. Saskaņā ar likuma "Par zemes dzīlēm" 1.panta 18.punkā noteikto valsts nozīmes derīgo izrakteņu atradne ir Ministru kabineta noteikta atradne, kura atrodas Latvijas teritorijā vai ekskluzīvajā ekonomiskajā zonā un kuras krājumi nodrošina valsts vai vairāku tās reģionu vajadzības pēc attiecīgā derīgā izrakteņa. Noteikumi nosaka 27 valsts nozīmes atradnes: divas ģipšakmens atradnes, divas kaļķakmens atradnes, astoņas māla atradnes, septiņas dolomīta atradnes, trīs kvarca smilts atradnes un piecas smilts-grants un smilts atradnes. Atradņu platība ir no 37 ha līdz 724 ha. Valsts nozīmes derīgo izrakteņu atradnes attēlotas noteikumu projekta pielikumos, kuros dotas arī to robežpunktu koordinātas.Salīdzinot ar noteikumos Nr.448 noteiktajām atradnēm, valsts nozīmes derīgo izrakteņu atradņu skaits nav mainījies. Ir precizētas šādu valsts nozīmes derīgo izrakteņu atradņu koordinātas: „Auce” (3.pieklikums), „Apriķi” (5.pielikums) „Kuprava” (8.pielikums), „Nīcgale” (10.pielikums), „Usma” (11.pielikums), „Venta” (12.pielikums), „Cīruļi” (21.pielikums) un „Skudras” (22.pielikums). Koordinātu precizējumi būtiski nemaina atradņu konfigurāciju vai platību. Precizējumi izdarīti, ņemot vērā, ka ir pieejamas labākas kartogrāfiskās pamatnes, nekā 2005.gadā, kad tika izdoti noteikumi Nr.448, kā arī uzkrāta pieredze darbā ar grafiskajām programmām. Noteikts, ka, ja noteikumos minēto vietējo pašvaldību domes pieņem lēmumu izstrādāt grozījumus teritorijas plānojumā, minētajos grozījumos precizē valsts nozīmes derīgo izrakteņu atradņu robežas. |
| 5. Projekta izstrādē iesaistītās institūcijas | Valsts SIA „Latvijas vides ģeoloģijas un meteoroloģijas centrs”, Valsts vides dienests |
| 6. Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. Cita informācija | Citas informācijas nav. |

|  |
| --- |
| **II. Tiesību akta projekta ietekme uz sabiedrību** |
| 1. Sabiedrības mērķgrupa  | Komersanti, kas izmanto zemes dzīles. |
| 2. Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Personas, kas ir zemes īpašnieki vai iznomā zemi zemes dzīļu izmantošanai. Iestādes, komersanti un privātpersonas, kas pasūta darbus, kas saistīti ar zemes dzīļu izmantošanu valsts nozīmes derīgo izrakteņu atradnēs.  |
| 3. Tiesiskā regulējuma finansiālā ietekme | Tā kā noteikumu projekts izstrādāts, balstoties uz spēkā esošiem noteikumiem, finansiālās ietekmes nav. |
| 4. Tiesiskā regulējuma nefinansiālā ietekme | Projekts šo jomu neskar |
| 5. Administratīvās procedūras raksturojums | Projekts šo jomu neskar |
| 6. Administratīvo izmaksu monetārs novērtējums | Projekts šo jomu neskar |
| 7. Cita informācija | Nav  |
| **Anotācijas III sadaļa - nav attiecināma** |
| IV. Tiesību akta projekta ietekme uz spēkā esošo tiesību normu sistēmu

|  |  |  |
| --- | --- | --- |
| 1. | Nepieciešamie saistītie tiesību aktu projekti | Projekts šo jomu neskar |
| 2. | Cita informācija | Nav |

 |
| **Anotācijas V sadaļa nav attiecināma** |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Noteikumu projekts pirms izsludināšanas valsts sekretāru sanāksmē ievietots Vides aizsardzības un reģionālās attīstības ministrijas interneta vietnē. |
| 2. | Sabiedrības līdzdalība projekta izstrādē  | Projekts šo jomu neskar |
| 3. | Sabiedrības līdzdalības rezultāti  | Līdz šim komentāri nav saņemti. |
| 4. | Saeimas un ekspertu līdzdalība |  Projekts šo jomu neskar |
| 5. | Cita informācija | Projekts šo jomu neskar |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas  | Valsts vides dienests, valsts SIA „Latvijas Vides, Ģeoloģijas un meteoroloģijas centrs”, vietējās pašvaldības. |
| 2. Projekta izpildes ietekme uz pārvaldes funkcijām | Institūcijas noteikumu izpildi nodrošinās savu funkciju ietvaros. |
| 3. Projekta izpildes ietekme uz pārvaldes institucionālo struktūru.Jaunu institūciju izveide | Jaunas institūcijas netiek paredzētas. |
| 4. Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
| 5. Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
| 6. Cita informācija | Nav  |

Vides aizsardzības un reģionālās attīstības ministra vietā

Tieslietu ministrs                                                                      G.Bērziņš

**Vīza:**

Valsts sekretārs G.Puķītis

20.02.2012. 14.00

733

D.Ozola

67026518; dace.ozola@vidm.gov.lv